Source: http://financnik.sk/index.php/spravodajstvo/features/item/104120-Vo%20vAzeni%20sedel%20Salmanov%20za%20podplacanie,%20za%20dobre%20spravanie%20bol%20prepusteny%20na%20podmienku
Timestamp: 2019-11-14 23:34:04+00:00
Document Index: 14280996

Matched Legal Cases: ['súd ', 'Súd ', 'Súd ', 'súd ', 'súd ', 'súd\n']

Vo väzení sedel Salmanov za podplácanie, za dobré správanie bol prepustený na podmienku
streda, 21 jún 2017 13:00
Alexander Salmanov, odsúdený na šesť rokov väzenia za podplácanie, ide na slobodu. Okresný súd v Trnave vyhovel jeho žiadosti o podmienečné prepustenie po odpykaní dvoch tretín trestu. Zároveň mu určil skúšobnú dobu na štyri roky a probačný dohľad na dva roky. Senát o žiadosti rozhodoval v Ústave na výkon trestu odňatia slobody v Hrnčiarovciach nad Parnou. Odporúčame:
Policajtov prekvapila pri domovej prehliadke nastražená výbušnina, obyvateľov domu evakuovali „Z trestu som sa ponaučil, vonku budem viesť riadny život, aby som svojej rodine vynahradil stratený čas,“ povedal Salmanov. Súd pri rozhodovaní o žiadosti odsúdeného o podmienečné prepustenie posudzoval splnenie formálnych a materiálnych podmienok. Odsúdený Salmanov si odsedel dve tretiny súdom uloženého trestu, z Ústavu na výkon trestu odňatia slobody v Hrnčiarovciach nad Parnou mal dobré hodnotenie, podmienky na prepustenie teda spĺňal. Počas výkonu trestu absolvoval vzdelávací program Právo na každý deň a stal sa študentom Arcibiskupského gymnázia biskupa Jantauscha v Trnave. Odporúčame:
Súd potvrdil podmienečný trest pre bývalého pivovarníka Čupku Podnikatelia Alexander a jeho otec Sergej Salmanov si v apríli 2015 na Najvyššom súde SR vypočuli právoplatný rozsudok, ktorým ich súd uznal vinných z podplácania bývalej riaditeľky Daňového úradu v Šamoríne Márie Z. Sergej dostal trest sedem rokov, syn Alexander šesťročný trest vo väznici s minimálnym stupňom stráženia. V obdobnej kauze údajného podplácania bývalého riaditeľa Daňového úradu v Dunajskej Strede Dušana K. potvrdil v novembri minulého roku Najvyšší súd SR ich nevinu. Vo veci podala mimoriadne dovolanie ministerka spravodlivosti Lucia Žitňanská. V prípade bývalej šéfky šamorínskych daniarov Márie Z., ktorej výpoveď poslala za mreže podnikateľov Salmanovovcov, prokurátor Úradu špeciálnej prokuratúry podmienečne zastavil trestné stíhanie.
Viac k témam: podplácanie, prepustenie na slobodu, súd
Zdroj: Webnoviny.sk - Vo väzení sedel Salmanov za podplácanie, za dobré správanie bol prepustený na podmienku © SITA Všetky práva vyhradené.
Nachádzaš sa tu: HomeSpravodajstvoZ domovaVo väzení sedel Salmanov za podplácanie, za dobré správanie bol prepustený na podmienku Scroll to Top